CELEX: 32013R0619
Language: et
Date: 2013-06-26 00:00:00
Title: Komisjoni rakendusmäärus (EL) nr 619/2013, 26. juuni 2013 , millega keelatakse Prantsusmaa, Kreeka, Itaalia, Malta või Hispaania lipu all sõitvatel või neis riikides registreeritud seineritel hariliku tuuni püük Atlandi ookeanis ida pool 45° läänepikkust ja Vahemeres

27.6.2013   
            
            
               ET
            
            
               Euroopa Liidu Teataja
            
            
               L 175/43
            
         KOMISJONI RAKENDUSMÄÄRUS (EL) nr 619/2013,
   26. juuni 2013,
   millega keelatakse Prantsusmaa, Kreeka, Itaalia, Malta või Hispaania lipu all sõitvatel või neis riikides registreeritud seineritel hariliku tuuni püük Atlandi ookeanis ida pool 45° läänepikkust ja Vahemeres
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,
   ning arvestades järgmist:
   
               (1)
            
            
               Nõukogu 21. jaanuari 2013. aasta määrusega (EL) nr 40/2013 (millega määratakse 2013. aastaks kindlaks kalapüügivõimalused ELi vetes ning ELi laevade kalapüügivõimalused teatavates väljaspool ELi asuvates vetes teatavate selliste kalavarude ja kalavarude rühmade püügiks, mis kuuluvad rahvusvaheliste läbirääkimiste või kokkulepete reguleerimisalasse) (2) on kindlaks määratud hariliku tuuni kogus, mida tohib Euroopa Liidu kalalaevade ja mõrdadega 2013. aastal püüda Atlandi ookeanis ida pool 45° läänepikkust ja Vahemeres.
            
         
               (2)
            
            
               Nõukogu 6. aprilli 2009. aasta määrusega (EÜ) nr 302/2009, milles käsitletakse Atlandi ookeani idaosas ja Vahemeres hariliku tuuni varude taastamise mitmeaastast kava, millega muudetakse määrust (EÜ) nr 43/2009 ning tunnistatakse kehtetuks määrus (EÜ) nr 1559/2007, (3) on ette nähtud, et liikmesriigid teatavad komisjonile üle 24 meetri pikkustele laevadele eraldatud individuaalsed kvoodid. Kui tegemist on alla 24 meetri pikkuste kalapüügilaevade ja mõrdadega, peavad liikmesriigid komisjonile teatama vähemalt tootjaorganisatsioonidele või samalaadse püügivahendiga kala püüdvate kalapüügilaevade rühmale eraldatud kvoodi.
            
         
               (3)
            
            
               Ühise kalanduspoliitika eesmärk on tagada kalandussektori pikaajaline elujõulisus vee-elusressursside säästva kasutamise kaudu, tuginedes ettevaatusprintsiibile.
            
         
               (4)
            
            
               Nõukogu määruse (EÜ) nr 1224/2009 artikli 36 lõike 2 kohaselt teavitab komisjon asjaomaseid liikmesriike, kui ta leiab liikmesriikide esitatud teabe või tema enda käsutuses oleva muu teabe põhjal, et ELile, liikmesriigile või liikmesriikide rühmale kättesaadavad kalapüügivõimalused loetakse ammendatuks ühe või enama püügivahendi või laeva jaoks, ning keelustab vastava kalavaru või kalavarude rühma püügi vastavas piirkonnas ja vastavate püügivahendite kasutamise sellise püügitegevusega seotud laevadele.
            
         
               (5)
            
            
               Komisjoni käsutuses oleva teabe põhjal loetakse Prantsusmaa, Kreeka, Itaalia, Malta ja Hispaania lipu all sõitvatele või neis riikides registreeritud seineritele eraldatud hariliku tuuni püügivõimalused Atlandi ookeanis ida pool 45° läänepikkust ja Vahemeres ammendatuks.
            
         
               (6)
            
            
               Prantsusmaa teatas komisjonile 3., 5., 8. ja 17. juunil, et ta peatas oma 2013. aastal tuunipüügiga tegelenud 17 seineri püügitegevuse järgmiselt: 10 laeval alates 3. juunist, 4 laeval alates 5. juunist, 2 laeval alates 8. juunist ja viimasel laeval alates 17. juunist; selle tulemusena on igasugune püügitegevus keelatud alates 17. juunist 2013 kell 17.22.
            
         
               (7)
            
            
               Kreeka teatas komisjonile 3. juunil, et ta peatas oma 2013. aastal tuunipüügiga tegelenud seineri püügitegevuse alates 3. juunist 2013 kell 8.00.
            
         
               (8)
            
            
               Itaalia teatas komisjonile 13. juunil, et ta peatas oma 2013. aastal tuunipüügiga tegelenud 12 seineri püügitegevuse järgmiselt: 4 laeval alates 5. juunist, 4 laeval alates 6. juunist, 3 laeval alates 9. juunist ja viimasel laeval alates 13. juunist; selle tulemusena on igasugune püügitegevus keelatud alates 13. juunist 2013 kell 15.27.
            
         
               (9)
            
            
               Malta teatas komisjonile 8. juunil, et ta peatas oma 2013. aastal tuunipüügiga tegelenud seineri püügitegevuse alates 8. juunist 2013 kell 21.56.
            
         
               (10)
            
            
               Hispaania teatas komisjonile 3. ja 17. juunil, et ta peatas oma 2013. aastal tuunipüügiga tegelenud 6 seineri püügitegevuse järgmiselt: 5 laeval alates 3. juunist ja viimasel laeval alates 17. juunist; selle tulemusena on igasugune püügitegevus keelatud alates 17. juunist 2013 kell 00.00.
            
         
               (11)
            
            
               Ilma et see piiraks Prantsusmaa, Kreeka, Itaalia, Malta ja Hispaania poolt võetud eespool nimetatud meetmeid, peaks komisjon kinnitama Atlandi ookeanis ida pool 45° läänepikkust ja Vahemeres hariliku tuuni püügi keelamise seineritel, mis sõidavad asjaomaste ELi liikmesriikide lipu all või on seal registreeritud, järgmiselt: Prantsusmaa puhul alates 17. juunist 2013 hiljemalt kell 17.22, Kreeka puhul alates 3. juunist 2013 kell 8.00, Itaalia puhul alates 13. juunist 2013 hiljemalt kell 15.27, Malta puhul alates 8. juunist 2013 kell 21.56 ja Hispaania puhul alates 17. juunist 2013 hiljemalt kell 00.00,
            
         ON VASTU VÕTNUD KÄESOLEVA MÄÄRUSE:
   Artikkel 1
   Prantsusmaa lipu all sõitvatel või selles riigis registreeritud seineritel keelatakse hariliku tuuni püük Atlandi ookeanis ida pool 45° läänepikkust ja Vahemeres alates 17. juunist 2013 hiljemalt kell 17.22.
   Kõnealuste laevade poolt alates nimetatud kuupäevast püütud hariliku tuuni pardal hoidmine, nuumamiseks või kasvatamiseks sumpadesse paigutamine, ümberlaadimine, üleviimine või lossimine on keelatud.
   Artikkel 2
   Kreeka lipu all sõitvatel või selles riigis registreeritud seineritel keelatakse hariliku tuuni püük Atlandi ookeanis ida pool 45° läänepikkust ja Vahemeres alates 3. juunist 2013 kell 08.00.
   Kõnealuste laevade poolt alates nimetatud kuupäevast püütud hariliku tuuni pardal hoidmine, nuumamiseks või kasvatamiseks sumpadesse paigutamine, ümberlaadimine, üleviimine või lossimine on keelatud.
   Artikkel 3
   Itaalia lipu all sõitvatel või selles riigis registreeritud seineritel keelatakse hariliku tuuni püük Atlandi ookeanis ida pool 45° läänepikkust ja Vahemeres alates 13. juunist 2013 hiljemalt kell 15.27.
   Kõnealuste laevade poolt alates nimetatud kuupäevast püütud hariliku tuuni pardal hoidmine, nuumamiseks või kasvatamiseks sumpadesse paigutamine, ümberlaadimine, üleviimine või lossimine on keelatud.
   Artikkel 4
   Malta lipu all sõitvatel või selles riigis registreeritud seineritel keelatakse hariliku tuuni püük Atlandi ookeanis ida pool 45° läänepikkust ja Vahemeres alates 8. juunist 2013 kell 21.56.
   Kõnealuste laevade poolt alates nimetatud kuupäevast püütud hariliku tuuni pardal hoidmine, nuumamiseks või kasvatamiseks sumpadesse paigutamine, ümberlaadimine, üleviimine või lossimine on keelatud.
   Artikkel 5
   Hispaania lipu all sõitvatel või selles riigis registreeritud seineritel keelatakse hariliku tuuni püük Atlandi ookeanis ida pool 45° läänepikkust ja Vahemeres alates 17. juunist 2013 hiljemalt kell 00.00.
   Kõnealuste laevade poolt alates nimetatud kuupäevast püütud hariliku tuuni pardal hoidmine, nuumamiseks või kasvatamiseks sumpadesse paigutamine, ümberlaadimine, üleviimine või lossimine on keelatud.
   Artikkel 6
   Käeolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. juuni 2013
      
         
            Komisjoni nimel presidendi eest
         
         
            komisjoni liige
         
         Maria DAMANAKI
      
   
   
      (1)  ELT L 343, 22.12.2009, lk 1.
   
      (2)  ELT L 23, 25.1.2013, lk 1.
   
      (3)  ELT L 96, 15.4.2009, lk 1.